3. ΕΓΚΥΚΛΙΟΣ Ι.Κ.Α. Αριθ. 27 της 3 Φεβρ. 1953 Υπόμνησις υπ’ αριθ. 215/51 εγκυκλίου περί ασκήσεως ιεραρχικού ελέγχου. Υπομιμνήσκομεν την υπ’ αριθ. 215/1951 ημετέραν εγκύκλιον και δή τας εν αυτή ημετέρας οδηγίας περί αμέσου υποβολής ημίν των τυχόν παρανόμων αποφάσεων των Τ.Δ.Ε. προς άσκησιν ιεραρχικού ελέγχου εκ μέρους του Διοικ. Συμβουλίου του Ιδρύματος. Σχετικώς, επειδή εν τη εφαρμογή της εγκυκλίου ταύτης διαταγής προέκυψαν αμφιβολίαι τινές, διευκρινίζομεν, ότι σκοπός τούτης δεν είναι, όπως άγωνται ενώπιον του Διοικητικού Συμβουλίου, άπασαι αι ασφαλιστικού περιεχομένου αποφάσεις των Τ.Δ.Ε., εφ’ ων εξεδηλώθη διαφωνία του Διευθυντού του Υποκαταστήματος. Σκοπός της ασκήσεως του ιεραρχικού ελέγχου δεν είναι να αποστερήση τας Τ.Δ.Ε. της κυριαρχικής εκτιμήσεως των πραγματικών περιστατικών των κατ’ αίτησιν θεραπείας τιθεμένων υπ’ όψιν αυτών περιπτώσεων, αλλ’ η εξασφάλισις της ομοιομόρφου εφαρμογής της κειμένης νομοθεσίας, της ενότητος εν τη ερμηνεία τούτης και της, αν παρίσταται ανάγκη, προλήψεως καταχρηστικών υπέρ ή κατά του ησφαλισμένου πράξεων. Κατ’ ακολουθίαν των ανωτέρω, απαραιτήτως πρό πάσης εκτελέσεως δέον, όπως τίθενται υπ’ όψιν ημών αι εμπίπτουσαι εις τα ανωτέρω τιθέμενα όρια αποφάσεις των Τ.Δ.Ε., ιδία δ’ οσάκις: α)Δεν λαμβάνονται παρά ταύτης υπ’ όψιν διατάξεις της κειμένης νομοθεσίας ή δοθείσαι υπό της Γεν. Δ/νσεως ερμηνευτικαί οδηγίαι. β)Παραβιάζονται εν γένει κανόνες, τους οποίους, έστω και εκ λόγων σκοπιμότητος έχει αποδεχθή η Διοίκησις του Ιδρύματος και η εποπτεύουσα τούτο Αρχή (Υπουργείον Εργασίας). γ)Τα υπό της Τ.Δ.Ε. γενόμενα δεκτά πραγματικά στοιχεία δεν δικαιολογούν την εφαρμογήν της επικαλουμένης διατάξεως ή ερμηνευτικού κανόνος. δ)Τα υπό της Τ.Δ.Ε. γενόμενα δεκτά δεδομένα πασιδήλως δεν ανταποκρίνονται πλήρως προς την πραγματικότητα. Εν προκειμένω διευκρινίζομεν, ότι η παράγραφος αύτη δεν ορά περιπτώσεις, καθ’ ας η συναγωγή του α’ ή β’ συμπεράσματος δικαιολογείται εκ της τοιαύτης ή αλλοίας κατά πρόσωπον εκτιμήσεως του αυτού πραγματικού υλικού. Διά την εκ μέρους τ.έ. του Διευθυντού του Υποκ/τος υποβολήν προτάσεως ασκήσεως ιεραρχικού ελέγχου εις τας περιπτώσεις ταύτας δέον, όπως υφίστανται σοβαρά αποδεικτικά μέσα οδηγούντα εις την συναγωγήν συμπεράσματος αντιθέτου προς το υπό της Τ.Δ.Ε. υιοθετηθέντος και ουχί επί τη βάσει πιθανολογήσεως αντίθετος γνώμη του Δ/ντού του Υποκαταστήματος. 